HONTIANSKY SÚDOK 2024

Dudince

**Hontiansky súdok 2024**

Hontiansky súdok je súťaž vín vyrobených amatérskymi vinármi a vinohradníkmi, ktorých vína sú určené pre ich rodiny a priateľov.

**Miesto a termín odovzdania súťažných vzoriek**

Vzorky je možné odovzdať v dňoch **19.4.2024 – 22.4.2024**  na nasledovných zberných miestach :

- Hotel Minerál Dudince čas zberu v pracovné dni 14 – 17 hod cez víkend 10 – 14 hod

 tel:0915833085

- František ZRUBEC, Lúčnica n/ Žitavou 356, tel.: 0903 592 308

*Upozorňujeme všetkých záujemcov, že vzorky prinesené po* ***22.4.2024,17:00*** *nebudú z organizačných dôvodov prijaté a zaradené do súťaže.*

**Dodania súťažných vzoriek**

Jedna súťažná vzorka predstavuje 3 fľaše min. obsahu 0,75l, pričom každá fľaša musí byť označená ***(čitateľne a nezmazateľne)*** nasledovnými údajmi:

* Názov vína, odroda alebo značka (povinné)
* Ročník (povinné)
* Zatriedenie vína, prípadne cukornatosť muštu pri zbere (nepovinné)
* Zaradenie do súťažnej kategórie (povinné)
* Meno, adresa, telefón a e-mail vystavovateľa (nepovinné)

Neoznačenú, alebo nedostatočne označenú vzorku má právo organizátor neprevziať.

**Podmienky účasti**

* + - * Súťaž je určená pre amatérskych vinárov a vinohradníkov, preto nie je možné do súťaže prihlasovať vína vyrobené právnickými osobami . Pre profesionálnych vinárov je určená paralelná súťaž Regionálny salón vín.
			* Vzorky vín, vyrobené ktorýmkoľvek z členov degustačnej komisie nesmú byť posudzované ich výrobcom.
			* Ako organizátori podotýkame, že správne zaradenie resp. nezaradenie vína do súťaže / kategórie Hontiansky súdok organizátor neskúma. Dodržanie tejto podmienky vnímame najmä ako vec cti a vinárskej hrdosti. Máme za to, že ak vinár podpíše prihlášku, prečítal si pred tým štatút a berie na vedomie podmienky štatútom určené.

**Poplatky**

Za prihlásenie vzorky vína do súťaže sa platí poplatok 3 EUR za vzorku.

**Zverejnenie výsledkov**

Výsledky súťaže budú oznámené na slávnostnom vyhodnotení dňa 17.5.2024 o 17:00 v hoteli Minerál v Dudinciach. Následne budú kompletné výsledky zverejnené na stránke [www.vinohradnik.sk](http://www.vinohradnik.sk).

**Súťažné kategórie**

**Do súťaže je možné prihlásiť víno v nasledovných súťažných kategóriách:**

**1. Víno biele suché**

**2. Víno biele polosuché a polosladké**

**3. Víno červené**

**4. Víno ružové**

**5. Víno prírodne sladké bez rozdielu farebnosti**

**6. Víno biele z priamo plodiaceho hybridu (biely samorodák)**

**7. Víno červené z priamo plodiaceho hybridu (ružový, červený samorodák)**

**8. Ovocné vína**

**9. Oranžové vína**

**Hodnotenie vín**

Vína budú hodnotené na odbornej degustácii dňa 30.4.2024 so začiatkom o 13:00 v hoteli Minerál v Dudinciach. Hodnotenie budú vykonávať odborní posudzovatelia anonymne, vo viacčlenných komisiách. Každý člen komisie bude hodnotiť samostatne. Body pre jednotlivé vína sa budú prideľovať podľa 100 bodového systému OIV. Výsledné hodnotenie bude tvoriť aritmetický priemer hodnotení všetkých členov komisie. V prípade, že bude v komisii päť členov, bude výsledné hodnotenie určené ako priemer troch stredných hodnotení, po eliminácii najvyššieho a najnižšieho hodnotenia. Bude udelených maximálne 30% medailí z celkového počtu zúčastnených vín v každej kategórii.

Garantom odbornej časti súťaže a vyhodnotenia je Ing. Vladimír Hronský.

**Ocenenia**

V jednotlivých kategóriách budú udelené nasledovné ocenenia (maximálne 30% z počtu vzoriek):

* *Zlatý hontiansky súdok*
* *Strieborný hontiansky súdok*
* Víno z najvyšším počtom bodov zo všetkých súťažných vín získa titulŠampión výstavy.
* *Víťaz odrody* bude ocenený v prípade, ak bude v súťaži aspoň 10 vzoriek danej odrody.
* *Víťaz hontianskeho súdka 2024* bude udelený vinárovi, ktorý prihlási do súťaže aspoň 3 vzorky a ktorých  súčet bodov bude najvyšší. V prípade väčšieho počtu prihlásených vzoriek od jedného vinára budú zohľadnené tri vzorky s najvyšším bodovým ziskom.
* *Kráľ hontianskych vinárov 2024* bude udelený vinárovi s pobytom v obci na historickom území regiónu Hont, ktorý prihlási do súťaže aspoň 3 vzorky a ktorých  súčet bodov bude najvyšší. V prípade väčšieho počtu prihlásených vzoriek od jedného vinára budú zohľadnené tri vzorky s najvyšším bodovým ziskom.
* Kráľovná vína 2024 bude udelený vinárke ktorej vinice alebo bydlisko sú na historickom území regiónu Hont. Prihlási do súťaže aspoň 2 vzorky a ich  súčet bodov bude najvyšší. V prípade väčšieho počtu prihlásených vzoriek od jednej vinárky budú zohľadnené dve vzorky s najvyšším bodovým ziskom.
* *Cena Kúpeľov Dudince* bude udelená najvyššie hodnotenému vínu odrody s najväčším počtom prihlásených vzoriek.

Ceny primátora / starostu budú udelené ak sa z daného mesta / obce zúčastnia minimálne traja súťažiaci.

- *Cena primátora mesta Krupina* bude udelená vinárovi s trvalým pobytom v Krupine, ktorého víno dosiahlo najvyšší počet bodov.

- *Cena primátora mesta Šahy* bude udelená vinárovi s trvalým pobytom v Šahách, ktorého víno dosiahlo najvyšší počet bodov.

- *Cena primátora mesta Dudince* bude udelená vinárovi s trvalým pobytom v Dudinciach, ktorého víno dosiahlo najvyšší počet bodov.

- *Cena starostu obce Sebechleby* bude udelená vinárovi s trvalým pobytom v Sebechleboch, ktorého víno dosiahlo najvyšší počet bodov.

**Nálepky**

Vinár, ktorého víno získa zlatý alebo strieborný hontiansky súdok bude mať možnosť si objednať nálepky a označovať nimi fľaše s oceneným vínom.

**Ostatné**

Organizátori si vyhradzujú právo zakúpiť 5 fliaš víťazných vín v jednotlivých kategóriách.